pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร.เทวัญ ฯ เปิด 2 กิจกรรม สคบ. เน้นคุ้มครองผู้บริโภคอย่างทั่วถึง พัฒนาข้อมูลเชื่อมโยงระบบ Big Data ต่อยอดนโยบายภาครัฐ
วันจันทร์ที่ 30 กันยายน 2562
รมต.นร.เทวัญ ฯ เปิด 2 กิจกรรม สคบ. เน้นคุ้มครองผู้บริโภคอย่างทั่วถึง พัฒนาข้อมูลเชื่อมโยงระบบ Big Data ต่อยอดนโยบายภาครัฐ
รมต.นร.เทวัญ ฯ เปิด 2 กิจกรรม สคบ. เน้นคุ้มครองผู้บริโภคอย่างทั่วถึง พัฒนาข้อมูลเชื่อมโยงระบบ Big Data ต่อยอดนโยบายภาครัฐ
วันนี้ (30 กย. 2562) เวลา 09.00 น. ที่โรงแรมมิราเคิล แกรนด์ คอนเวนชั่น หลักสี่ กรุงเทพฯ นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธาน เปิด กิจกรรมใหญ่ของสํานักงานคณะกรรมการคุ้มครองผู้บริโภค (สคบ.) จํานวน 2 กิจกรรม เพื่อเสริมสร้างการทํางานร่วมกับเครือข่าย ให้ความคุ้มครองผู้บริโภคอย่างครอบคลุมทุกพื้นที่ และอาศัยเทคโนโลยี Big Data เพื่อการทํางานอย่างมีประสิทธิภาพยิ่งขึ้น
โดยกิจกรรมแรก คือ โครงการ "พัฒนาศักยภาพเครือข่ายอาสาสมัครคุ้มครองผู้บริโภค (อสคร.) รุ่นที่ 1" เพื่อการพัฒนาเครือข่ายอาสาสมัครของ สคบ. ให้มี คุณภาพ สามารถเผยแพร่ข้อมูลข่าวสารได้อย่างมีประสิทธิภาพทุกพื้นที่ ตามแผนยุทธศาสตร์การคุ้มครองผู้บริโภค (พ.ศ.2560-2564) และสอดคล้องกับนโยบายของรัฐมนตรีประจําสํานักนายกรัฐมนตรี ที่กําชับสคบ. ให้ความสําคัญกับการประชาสัมพันธ์เพื่อสร้างความเข้าใจที่ถูกต้องให้ทั้งผู้บริโภคและผู้ประกอบธุรกิจ กิจกรรมครั้งนี้มีเครือข่ายภาคประชาชนที่เป็น อสคบ. จาก 50 เขตทั่วกรุงเทพฯ เข้าร่วม 250 คน โดย อสคบ. ที่ร่วมงานได้กล่าวปฏิญาณตนในการเป็น อสคบ. ที่ดี และให้ความช่วยเหลือประชาชนอย่างเป็นธรรม โอกาสนี้ รัฐมนตรีประจําสํานักนายกรัฐมนตรีได้ร่วมทําบัตร อสคบ. อีกด้วย
......................
จากนั้น รัฐมนตรีประจําสํานักนายกรัฐมนตรี เป็นประธานเปิด "โครงการประกาศเจตนารมย์การเชื่อมโยงข้อมูล สู่ Big Data เพื่อการคุ้มครองผู้บริโภคอย่างยั่งยืน" ซึ่งเป็นความร่วมมือขององค์กรภาครัฐ ต่อยอดจากนโยบายรัฐบาลในการบูรณาการข้อมูลด้วยกัน ผ่านการจัดการ ข้อมูลขนาดใหญ่ หรือ Big Data ที่เป็นการเชื่อมโยงฐานข้อมูลระบบร้องทุกข์ของผู้บริโภค ฐานข้อมูลผู้ประกอบการที่ถูกร้องเรียน ฐานข้อมูลผู้ประกอบการที่ได้รับอนุญาต และฐานข้อมูลอื่นๆ ด้านการคุ้มครองผู้บริโภค ทั้งของ สคบ. และหน่วยงานที่เกี่ยวข้อง โดยเบื้องต้นมีการเชื่อมโยงข้อมูลด้านการคุ้มครองผู้บริโภครวมถึง สคบ. ด้วยแล้ว จํานวน 29 หน่วยงาน
รัฐบาลไทย-ข่าวทำเนียบรัฐบาล-ผู้แทนพิเศษของรัฐบาล ร่วมประชุมเพื่อหารือในการจัดทำโครงการสร้างความเข้มแข็งให้กับหมู่บ้านไทยพุทธ
วันศุกร์ที่ 22 มิถุนายน 2561
ผู้แทนพิเศษของรัฐบาล ร่วมประชุมเพื่อหารือในการจัดทําโครงการสร้างความเข้มแข็งให้กับหมู่บ้านไทยพุทธ
​เมื่อ 20 มิถุนายน 2561 ที่อําเภอสุไหงปาดี จังหวัดนราธิวาส  นายจํานัล เหมือนดํา ผู้แทนพิเศษของรัฐบาล ได้มอบหมายให้ นายธนาธิป พรหมชื่น ที่ปรึกษาผู้แทนพิเศษของรัฐบาล
ร่วมประชุมเพื่อหารือในการจัดทําโครงการสร้างความเข้มแข็งให้กับหมู่บ้านไทยพุทธ ในลักษณะการสร้างชุมชนให้มีความพร้อมในการพัฒนาคุณภาพชีวิต ความปลอดภัยในชีวิตและทรัพย์สิน สร้างความสันติสุขและไทยพุทธไม่ทิ้งถิ่นฐาน โดยใช้อําเภอสุไหงปาดีเป็นอําเภอนําร่อง ใช้ชื่อว่า “หมู่บ้านรื่นฤดีสุไหงปาดี” โดยมีนายอําเภอสุไหงปาดีเป็นประธานในการประชุม พร้อมด้วยหัวหน้าคณะทํางานโครงการพระราชดําริคณะที่ 2 ฝ่ายปกครอง และสํานักงานที่ดิน
รัฐบาลไทย-ข่าวทำเนียบรัฐบาล-ไทย-เวียดนาม พร้อมร่วมมือส่งเสริมความเป็นหุ้นส่วนยุทธศาสตร์ที่เข้มแข็ง
วันอังคารที่ 27 สิงหาคม 2562
ไทย-เวียดนาม พร้อมร่วมมือส่งเสริมความเป็นหุ้นส่วนยุทธศาสตร์ที่เข้มแข็ง
ไทย-เวียดนาม พร้อมร่วมมือส่งเสริมความเป็นหุ้นส่วนยุทธศาสตร์ที่เข้มแข็ง
วันนี้ (27 สิงหาคม 2562) เวลา 15.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางสาวเหวียน ถิ กีม เงิน (H.E. Ms. Nguyen Thi Kim Ngan) ประธานสภาแห่งชาติสาธารณรัฐสังคมนิยมเวียดนาม เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสการเยือนไทยอย่างเป็นทางการเพื่อเข้าร่วมการประชุมใหญ่สมัชชารัฐสภาอาเซียน ครั้งที่ 40 (AIPA) สรุปสาระสําคัญการหารือ ดังนี้
นายกรัฐมนตรียินดีต้อนรับประธานสภาฯ เวียดนาม ในโอกาสเดินทางเยือนไทยอย่างเป็นทางการ ขอฝากความระลึกถึงนายกรัฐมนตรีเวียดนาม เพราะมีความสนิทสนมกันดีเนื่องจากได้พบหารือกันในหลายโอกาส การแลกเปลี่ยนการเยือนระหว่างกันในทุกระดับ ทุกมิติ สะท้อนถึงความสัมพันธ์อันดีระหว่างไทยกับเวียดนามที่มีมาโดยตลอด พร้อมแสดงความยินดีต่อการลงนามความตกลงการค้าเสรีระหว่างเวียดนามกับสหภาพยุโรป เมื่อเดือนมิถุนายน 2562 ที่ผ่านมา ทั้งนี้ รัฐบาลไทยยินดีและพร้อมที่จะเข้าร่วมการประชุมร่วมนายกรัฐมนตรีและรัฐมนตรีอย่างไม่เป็นทางการ (JCR) ครั้งที่ 4 ที่รัฐบาลเวียดนามจะเป็นเจ้าภาพในช่วงเวลาที่ทั้งสองฝ่ายสะดวกและเห็นว่าเหมาะสม
ประธานสภาฯ เวียดนาม กล่าวขอบคุณรัฐบาลไทยที่ให้ความร่วมมือ และสนับสนุนการทํางานของเวียดนามเสมอมา เป็นส่วนสําคัญในการส่งเสริมให้ความสัมพันธ์ไทย – เวียดนาม ดําเนินไปอย่างราบรื่น โดยได้หารือกับประธานรัฐสภา และประธานวุฒิสภาไทย เพื่อกระชับความร่วมมือระหว่างไทย-เวียดนาม ชื่นชมไทยที่ทําหน้าที่ในฐานะประธานอาเซียน และจัดการประชุมใหญ่สมัชชารัฐสภาอาเซียน ครั้งที่ 40 ได้อย่างลุล่วง มีผลสําเร็จเป็นรูปธรรม และขอให้ฝ่ายไทยแลกเปลี่ยนประสบการณ์การเป็นเจ้าภาพ AIPA เนื่องจากเวียดนามจะรับหน้าที่เป็นประธานจัดการประชุม AIPA ในปีหน้า
ทั้งสองฝ่ายได้เห็นพ้อง และหารือในการร่วมผลักดันความร่วมมือจัดทําแผนปฏิบัติการเพื่อความเป็นหุ้นส่วนยุทธศาสตร์ไทย-เวียดนามระยะที่ 2 เพื่อเป็นแนวทางดําเนินความสัมพันธ์ระหว่างไทยกับเวียดนามสู่ความเป็นหุ้นส่วนทางยุทธศาสตร์ที่เข้มแข็ง (Strengthened Strategic Partnership) ตลอดจนทั้งสองประเทศพร้อมจะมีความร่วมมือ เพื่อยกระดับความสัมพันธ์ให้มีพลวัตในเชิงบวกมากยิ่งขึ้น
โอกาสนี้ นายกรัฐมนตรีชื่นชมรัฐบาล และฝ่ายนิติบัญญัติเวียดนามที่มีส่วนสําคัญในการพัฒนากฎหมายต่าง ๆ สนับสนุนให้เศรษฐกิจเวียดนามเจริญเติบโตอย่างต่อเนื่อง โดยนายกรัฐมนตรีขอบคุณและขอให้ฝ่ายเวียดนามดูแลนักธุรกิจไทยที่ลงทุนในเวียดนาม ซึ่งฝ่ายเวียดนามขอให้ไทยพิจารณาเพิ่มการลงทุน ตลอดจนขอให้ไทยพิจารณาสนับสนุนความร่วมมือด้านการท่องเที่ยวระหว่างกัน และในตอนท้ายนายกรัฐมนตรียินดีให้ความร่วมมือเพื่อแลกเปลี่ยนประสบการณ์ด้านการประมงเพื่อแก้ไขปัญหา IUU ซึ่งจะเป็นผลดีต่อการยกระดับมาตรฐานการประมงเวียดนาม
รัฐบาลไทย-ข่าวทำเนียบรัฐบาล-นายกรัฐมนตรี ย้ำประเทศไทยต้องขับเคลื่อนด้วยนวัตกรรม รวมทั้งใช้ทรัพยากรที่มีอยู่อย่างเหมาะสมและปลูกป่าเพื่อรักษาสิ่งแวดล้อม
วันอังคารที่ 12 มีนาคม 2562
นายกรัฐมนตรี ย้ําประเทศไทยต้องขับเคลื่อนด้วยนวัตกรรม รวมทั้งใช้ทรัพยากรที่มีอยู่อย่างเหมาะสมและปลูกป่าเพื่อรักษาสิ่งแวดล้อม
นายกรัฐมนตรี ย้ําประเทศไทยต้องขับเคลื่อนด้วยนวัตกรรม รวมทั้งใช้ทรัพยากรที่มีอยู่อย่างเหมาะสมและปลูกป่าเพื่อรักษาสิ่งแวดล้อม
วันนี้ (12 มีนาคม 2562) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ได้ให้สัมภาษณ์ภายหลังการประชุมคณะรัฐมนตรี สรุป ดังนี้
นายกรัฐมนตรี ได้กล่าวถึงการแก้ปัญหาเหตุการณ์ความรุนแรงที่เกิดขึ้นในช่วงที่ผ่านมาว่า มีความคืบหน้าโดยลําดับ โดยอยู่ในระหว่างเจ้าหน้าที่สืบสวนสอบสวนในกระบวนยุติธรรม ซึ่งได้มีการดําเนินการอย่างรัดกุมที่สุด พร้อมทั้งเตรียมมาตรการเชิงป้องกันสถานที่ราชการ และสถานที่ประกอบธุรกิจต่าง ๆ โดยได้มีการแจ้งเตือนทุกพื้นที่ให้เตรียมความพร้อม ทั้งนี้ สิ่งสําคัญหากประชาชนร่วมมีจิตอาสาช่วยกันรักษาความปลอดภัยในชีวิตและทรัพย์สิน โดยช่วยกันเป็นหูเป็นตาให้กับเจ้าหน้าที่ภาครัฐอีกทางหนึ่งเพื่อให้เกิดความสงบในพื้นที่ต่อไป
นอกจากนี้ นายกรัฐมนตรีได้กล่าวว่า ประเทศต้องเปลี่ยนแปลงขับเคลื่อนด้วยนวัตกรรมและการใช้ดิจิทัลให้เกิดประโยชน์มากที่สุด เพื่อเพิ่มมูลค่า รวมทั้งส่งเสริมด้านการวิจัยและพัฒนา พร้อมกล่าวแสดงความห่วงใยต่อผู้มีรายได้น้อย โดยเฉพาะเกษตรกรที่มีพื้นที่น้อยกว่า 10 ไร่ ที่ขาดแคลนเครื่องมืออุปกรณ์และแรงงานไม่เพียงพอ ตลอดจนต้นทุนการผลิตต่อไร่สูง และได้รับผลกระทบจากภัยธรรมชาติ ส่งผลให้ผลผลิตอาจไม่ดีเท่าที่ควร ซึ่งรัฐบาลได้พยายามเร่งแก้ไขปัญหาดังกล่าวอย่างต่อเนื่อง รวมทั้งผลักดันระบบเครือข่ายดิจิทัลเพื่อให้ประชาชนสามารถเข้าถึงการใช้งาน เช่น กระทรวงยุติธรรม ที่ประชาชนสามารถติดตามคดีต่าง ๆ ได้ง่ายมากขึ้น
นอกจากนี้ยังกล่าวเพิ่มเติมอีกว่า สิ่งสําคัญอีกอย่างคือการใช้ทรัพยากรที่มีอยู่อย่างเหมาะสม รวมถึงการปลูกป่าเพื่อรักษาสิ่งแวดล้อม การแก้ไขปัญหาที่ดินทํากินและการใช้ประโยชน์ทรัพยากรธรรมชาติได้อย่างถูกต้อง ตลอดจนการบริหารจัดการน้ําอย่างมีประสิทธิภาพ โดยต้องมีการสร้างการรับรู้ให้ประชาชนเกิดความเข้าใจ รวมทั้งการทําประชาพิจารณ์กับผู้ที่มีส่วนได้ส่วนเสีย เพื่อให้ประชาชนทุกภาคส่วนได้รับประโยชน์อย่างแท้จริง
....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ชวนวางแผนการออมให้บุตรหลานตั้งแต่วัยเรียน สร้างความมั่นคงในอนาคต
วันพฤหัสบดีที่ 6 สิงหาคม 2563
ชวนวางแผนการออมให้บุตรหลานตั้งแต่วัยเรียน สร้างความมั่นคงในอนาคต
--
#ไทยคู่ฟ้า “ออมวันนี้ วันหน้าไม่มีอด” หนึ่งในแนวคิดที่มุ่งส่งเสริมให้รู้จักเก็บออม เพราะการออมเงินเป็นเรื่องที่ต้องอาศัยระยะเวลา เมื่อเริ่มออมได้ไว เงินออมที่เก็บไว้ยิ่งทวีค่าขึ้นตามไปด้วย และเพื่อจูงใจให้คนไทยหันมาออมเงินให้มากขึ้น กองทุนการออมแห่งชาติ หรือ กอช. ขอเชิญชวนผู้ปกครอง ออมเงินให้ลูกหลาน นักเรียนและนักศึกษา ได้รู้จักวางแผนการออมเงินตั้งแต่วัยเรียน ซึ่งเป็นประโยชน์ต่อการวางแผนใช้จ่ายเงินของตัวเองได้อย่างมีประสิทธิภาพในอนาคต โดยเริ่มออมขั้นต่ําได้ตั้งแต่ 50 บาท สูงสุด 13,200 บาทต่อปี พร้อมสิทธิประโยชน์คูณ 3 ได้แก่
ประโยชน์ที่ 1 รับเงินรัฐสมทบเพิ่มตามช่วงอายุของสมาชิก โดยช่วงอายุ 15 - 30 ปี รัฐสมทบให้ร้อยละ 50 ของเงินออมแต่ละครั้ง รวมกันทั้งปีไม่เกิน 600 บาท /ช่วงอายุมากกว่า 30 – 50 ปี รัฐสมทบให้ร้อยละ 80 ของเงินออมแต่ละครั้ง รวมกันทั้งปีไม่เกิน 960 บาท และช่วงอายุมากกว่า 50 – 60 ปี รัฐสมทบให้ 100% ของเงินออมแต่ละครั้งรวมกันทั้งปีไม่เกิน 1,200 บาท
ประโยชน์ที่ 2 เงินออมสะสมและเงินสมทบจะได้รับการคุ้มครองผลตอบแทนจากการลงทุน
และประโยชน์ที่ 3 สามารถลดหย่อนภาษีได้เต็มจํานวนเงินออมสะสม
ผู้ปกครองที่สนใจ ศึกษาข้อมูลเพิ่มเติมได้ที่เว็บไซต์ กอช. https://www.nsf.or.th/ หรือ สายด่วน เงินออม โทร. 0 2049 9000
รัฐบาลไทย-ข่าวทำเนียบรัฐบาล-กระทรวงเกษตรฯ โดยกรมหม่อนไหมกิจกรรม“สืบสานงานพระมารดาแห่งไหมไทย”ตลอดเดือนสิงหาคม
วันพุธที่ 2 สิงหาคม 2560
กระทรวงเกษตรฯ โดยกรมหม่อนไหมกิจกรรม“สืบสานงานพระมารดาแห่งไหมไทย”ตลอดเดือนสิงหาคม
กระทรวงเกษตรฯ โดยกรมหม่อนไหมสํานึกในพระมหากรุณาธิคุณสมเด็จพระนางเจ้าฯ พระบรมราชินีนาถ   ในรัชกาลที่ 9 จัดกิจกรรม“สืบสานงานพระมารดาแห่งไหมไทย”ตลอดเดือนสิงหาคม
น.ส.ชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ โดยกรมหม่อนไหม สํานึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ที่ทรงมีต่อเกษตรกรผู้ปลูกหม่อนเลี้ยงไหม และเนื่องในโอกาสวันเฉลิมพระชนมพรรษา 85 พรรษา 12 สิงหาคม 2560 กรมหม่อนไหมจึงจัดกิจกรรม“สืบสานงานพระมารดาแห่งไหมไทย”ทั้งในส่วนกลาง กรุงเทพมหานคร และศูนย์หม่อนไหมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถทั่วประเทศ ตลอดเดือนสิงหาคมนี้
นางสุดารัตน์ วัชรคุปต์ เหล่าวิชยา อธิบดีกรมหม่อนไหม กล่าวว่า สําหรับกิจกรรม“สืบสานงาน พระมารดาแห่งไหมไทย” ในส่วนภูมิภาค มีการจัดนิทรรศการเฉลิมพระเกียรติฯ สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 การถ่ายทอดความรู้ด้านหม่อนไหมเพื่อเสริมสร้างความรู้ การสร้างเวทีแลกเปลี่ยนเรียนรู้ความรู้เกี่ยวกับหม่อนไหม ตลอดจนการบริการปัจจัยการผลิตให้กับเกษตรกร และเปิดให้บริการศูนย์หม่อนไหมเฉลิมพระเกียรติฯ ทุกแห่ง เป็นศูนย์ท่องเที่ยวเชิงเกษตรด้านหม่อนไหม เพื่อให้ผู้ที่สนใจเข้ามาท่องเที่ยวและศึกษาหาความรู้ไปพร้อมกัน โดยดําเนินการที่ศูนย์หม่อนไหมเฉลิมพระเกียรติฯ ชัยภูมิ เป็นแห่งแรก ภายใต้ชื่อ “งานตลาดนัดเส้นไหม เกษตรแปลงใหญ่ จังหวัดชัยภูมิ”
นอกจากนี้ กรมหม่อนไหมได้ร่วมกับหน่วยงานต่างๆ จัดกิจกรรมเฉลิมพระเกียรติฯ ตลอดเดือนสิงหาคมนี้ อาทิ นิทรรศการ “สตรีวิถีไทย สืบสานงานไหม ใต้ร่มพระบารมี” ในงานวันสตรีไทย ณ อิมแพคเมืองทองธานี งานแปลงใหญ่หม่อนไหมและตลาดกลางเส้นไหมที่ จ. บุรีรัมย์ เปิดหมู่บ้านท่องเที่ยวเชิงเกษตรด้านหม่อนไหม หมู่บ้านทอผ้าไหมบ้านท่าสว่าง อ.เมือง จ.สุรินทร์ นิทรรศการแสดงผลการดําเนินงาน ปี 2560 และการขยายผลโครงการสู่เยาวชน ณ โรงเรียนทหารการสัตว์ กรมการสัตว์ทหารบก จ. นครนายก นิทรรศการหัวข้อ “คู่พระบารมี สู่ต้นกําเนิดศิลปาชีพ” นิทรรศการประวัติกลุ่มทอผ้าไหมกลุ่มแรกของมูลนิธิส่งเสริมศิลปาชีพฯ และนิทรรศการค่ายเยาวชน รักษ์พงไพร เฉลิมพระเกียรติฯ 60 พรรษา สมเด็จพระเทพรัตนราชสุดาฯ สยามบรมราชกุมารี ในงานสีสันพรรณไม้ เทิดไท้บรมราชินีนาถณ สวนสมเด็จพระนางเจ้าสิริกิติ์ฯ และงานมหัศจรรย์แห่งไหมไทย ณ ศูนย์การค้าสยามพารากอน เพื่อนําเสนอผลงานวิจัยด้านหม่อนไหม เผยแพร่สัญลักษณ์ตรานกยูงพระราชทาน และจําหน่ายผ้าไหมคุณภาพ อีกทั้งยังร่วมกับบริษัทการบินไทยจํากัด (มหาชน) จัดกิจกรรมประชาสัมพันธ์พระราชกรณียกิจด้านหม่อนไหมของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 โดยจัดทําเอกสารเผยแพร่ความรู้เกี่ยวกับพระราชกรณียกิจด้านหม่อนไหม และสัญลักษณ์ตรานกยูงพระราชทาน รวมถึงสนับสนุนผลิตภัณฑ์จากเส้นไหมไทยพื้นบ้านจากกลุ่มเกษตรกรหม่อนไหม เพื่อให้บริษัทการบินไทยนําไปมอบเป็นของระลึกให้แก่ผู้โดยสารระหว่างประเทศบนเครื่องบิน ในวันมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ ในวันที่ 12 สิงหาคม พ.ศ.2560 จํานวน 1,000 ชุด
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-อาลีบาบามั่นใจ และพร้อมช่วยผลักดันไทยเป็นศูนย์กลางธุรกิจ E-Commerce ในภูมิภาค
วันพฤหัสบดีที่ 19 เมษายน 2561
อาลีบาบามั่นใจ และพร้อมช่วยผลักดันไทยเป็นศูนย์กลางธุรกิจ E-Commerce ในภูมิภาค
อาลีบาบามั่นใจ และพร้อมช่วยผลักดันไทยเป็นศูนย์กลางธุรกิจ E-Commerce ในภูมิภาค
วันนี้ (19 เมษายน 2561) เวลา 10.30 น. นายแจ็ค หม่า (Jack Ma) ผู้ก่อตั้งและประธานกรรมการบริหารกลุ่มบริษัทอาลีบาบา และคณะผู้บริหารกลุ่มบริษัทอาลีบาบา (Alibaba Group) จากสาธารณรัฐประชาชนจีน เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเดินทางเยือนประเทศไทย ณ ทําเนียบรัฐบาล พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรียินดีที่กลุ่มบริษัทอาลีบาบาให้ความเชื่อมั่นและร่วมมือกับไทย โดยไทยเชื่อมั่นว่า แนวคิดและเทคโนโลยีใหม่ของอาลีบาบาจะช่วยสร้างโอกาสด้านการพัฒนา ตามแนวนโยบายไทยแลนด์ 4.0 ของไทย นอกจากนี้ นโยบายไทยแลนด์ 4.0 และ โครงการ EEC ยังเชื่อมโยงไปแนวคิดหนึ่งแถบ หนึ่งเส้นทางของจีนได้อีกทางหนึ่งด้วย
ทั้งสองฝ่ายยังได้พูดคุยแลกเปลี่ยนถึงทิศทางเศรษฐกิจไทยและจีน โดยนายกรัฐมนตรียังได้สอบถามถึงแนวโน้มการค้าการลงทุนของบริษัทในต่างประเทศ ภายใต้รัฐบาลประธานาธิบดีสี จิ้น ผิง พร้อมกล่าวว่าเศรษฐกิจไทยมีเสถียรภาพและเติบโต รวมทั้งรัฐบาลยังมีนโยบายต่างๆ ที่เอื้อต่อการค้าและการลงทุนของนักธุรกิจส่งผลให้ไทยเป็นแหล่งลงทุนที่ดี และมีศักยภาพที่จะรองรับการลงทุนจากต่างประเทศ รวมถึงการขยายการลงทุนของกลุ่มบริษัทอาลีบาบาในระยะยาว
นายกรัฐมนตรีกล่าวว่า เศรษฐกิจดิจิทัลถือเป็นการขับเคลื่อนเศรษฐกิจที่สําคัญของไทย โดยการนําเทคโนโลยีสารสนเทศและการสื่อสารมาใช้ในการขับเคลื่อนการปฏิรูป โดย E-Commerce เป็นกุญแจสําคัญที่จะขับเคลื่อนเศรษฐกิจดิจิทัลของประเทศไทยไปสู่เป้าหมาย ซึ่งไทยยินดีที่อาลีบาบาวางแผนลงทุนสร้าง Smart Digital Hub ในพื้นที่ EEC โดยมุ่งเสริมสร้างความแข็งแกร่งให้ผู้ประกอบการ SMEs รวมทั้งตั้งเป้าให้ประเทศไทยเป็นศูนย์กลางทางด้านการค้า E-Commerce
ทั้งสองฝ่ายยังเห็นพ้องถึงความสําคัญของการส่งเสริมและพัฒนาศักยภาพ SMEs ที่ครอบคลุมตั้งแต่ระดับฐานรากจนถึง SMEs ที่สามารถส่งออกได้ ให้สามารถดําเนินธุรกิจผ่านช่องทาง E-Commerce รวมถึงการพัฒนาผู้ประกอบการรุ่นใหม่ให้ก้าวสู่เศรษฐกิจยุคดิจิทัล โดยนายกรัฐมนตรีเห็นว่าเป็นโอกาสอันดีที่ทางอาลีบาบาจะช่วยแบ่งปันประสบการณ์และความเชี่ยวชาญที่เป็นประโยชน์เพื่อส่งเสริม SMEs และผู้ประกอบการรุ่นใหม่ของไทยด้วย
นอกจากนี้ นายกรัฐมนตรีกล่าวว่า ไทยยังมีการท่องเที่ยวแนวใหม่ ตามแนวคิด Thailand +1 หากสามารถจับคู่การท่องเที่ยวในมณฑลต่างๆของจีนได้นั้น จะยิ่งช่วยเพิ่มมูลค่าระหว่างกันได้มากยิ่งขึ้นอีกทางหนึ่งด้วย
ด้านผู้บริหารกลุ่มบริษัทอาลีบาบากล่าวว่า ไทยถือเป็นผู้นําในด้านการพัฒนาไปสู่เศรษฐกิจดิจิทัล โดยบริษัทมั่นใจที่จะเข้ามาลงทุนในประเทศไทยเป็นอย่างมาก จะเห็นได้จากการแลกเปลี่ยนบันทึกความเข้าใจ (MOUs) ระหว่างกลุ่มบริษัทอาลีบาบากับหน่วยงานต่าง ๆ ในการดําเนินโครงการที่จะช่วยขับเคลื่อนเศรษฐกิจดิจิทัลของไทยในหลากหลายมิติ จํานวน 4 ฉบับในวันนี้
โดยในตอนท้าย นายหม่าได้กล่าวขอบคุณรัฐบาลไทยที่ให้ความมั่นใจในการเข้ามาร่วมลงทุนกับกลุ่มบริษัทอาลีบาบา และพร้อมที่จะช่วยร่วมมือกับและพัฒนาประเทศไทยไปสู่ยุคเศรษฐกิจดิจิทัลอย่างเป็นรูปธรรมโดยเร็ว
********************************
รัฐบาลไทย-ข่าวทำเนียบรัฐบาล-กรุงไทยคืนค่าธรรมเนียมลูกค้ากรณีพร้อมเพย์กลางขัดข้อง
วันอังคารที่ 9 มกราคม 2561
กรุงไทยคืนค่าธรรมเนียมลูกค้ากรณีพร้อมเพย์กลางขัดข้อง
จากกรณีระบบพร้อมเพย์กลางของบริษัท ITMX ขัดข้องชั่วคราว เมื่อวันที่ 31 ธันวาคม 2560 ส่งผลให้ลูกค้าของทุกธนาคารไม่สามารถโอนเงินระหว่างกันได้
จากกรณีระบบพร้อมเพย์กลางของบริษัท ITMX ขัดข้องชั่วคราว เมื่อวันที่ 31 ธันวาคม 2560 ส่งผลให้ลูกค้าของทุกธนาคารไม่สามารถโอนเงินระหว่างกันได้ และมีลูกค้าบางส่วนไม่ได้รับเงินจากการโอน รวมทั้งทําให้ลูกค้าต้องไปทํารายการผ่านช่องทางอื่นแทน ซึ่งต้องเสียค่าธรรมเนียม นั้น
ฝ่ายสื่อสารองค์กรและภาพลักษณ์ ธนาคารกรุงไทย แจ้งว่า ภายหลังจากที่ระบบพร้อมเพย์กลางกลับมาใช้งานได้ตามปกติ ธนาคารได้ดําเนินการนําเงินเข้าบัญชีลูกค้าจากการโอนในช่วงเวลาดังกล่าวครบถ้วนทุกรายแล้ว นอกจากนี้ เพื่อเป็นการขออภัยในความไม่สะดวกที่เกิดขึ้น ธนาคารกรุงไทย ได้ทยอยคืนเงินค่าธรรมเนียมให้กับลูกค้าที่ได้รับผลกระทบ จากการทํารายการโอนเงินระหว่างธนาคารผ่านช่องทางอื่นๆ ในวันดังกล่าว เช่น ตู้ ATM บริการ KTB netbank
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-โรงพยาบาลพระศรีมหาโพธิ์ พัฒนาแอพพลิเคชั่นมายด์ฟิต ป้องกันและพิชิตปัญหาซึมเศร้าในวัยรุ่น
วันอาทิตย์ที่ 29 กรกฎาคม 2561
โรงพยาบาลพระศรีมหาโพธิ์ พัฒนาแอพพลิเคชั่นมายด์ฟิต ป้องกันและพิชิตปัญหาซึมเศร้าในวัยรุ่น
โรงพยาบาลพระศรีมหาโพธิ์ พัฒนาแอพพลิเคชั่น“มายด์ฟิต (MindFit Appication)” ตรวจสอบอาการซึมเศร้าได้ด้วยตัวเอง เพื่อให้เข้าถึงกลุ่มวัยรุ่นในการป้องกันและลดอาการซึมเศร้า
นายแพทย์ประภาส อุครานันท์ ผู้อํานวยการโรงพยาบาลพระศรีมหาโพธิ์ จ.อุบลราชธานี กล่าวว่าแอพพลิเคชั่นมายด์ฟิต ถูกออกแบบมาให้สามารถตรวจสอบพลังใจ เพื่อวัดความเศร้าของตัวเองด้วยคําถามภาษาวัยรุ่น 9 คําถาม และมีกิจกรรมคลายความเศร้าซึ่งคล้ายกับการเล่นเกม เน้นการปรับเปลี่ยนความคิด พฤติกรรม และการคิดบวก ซึ่งจะสร้างความเข้มแข็งทางจิตใจ ทําให้วัยรุ่นมีอาการดีขึ้น และหายซึมเศร้าในที่สุด
โดยแอพพลิเคชั่นนี้ได้คิดค้น พัฒนาและวิจัย ร่วมกับผู้เชี่ยวชาญหลายด้าน ถูกออกแบบให้ใช้งานง่าย เข้ากับการใช้ชีวิตประจําวันของวัยรุ่น ซึ่งส่วนใหญ่ใช้สมาร์ทโฟน เนื่องจากพบวัยรุ่นมีอาการโรคซึมเศร้ามากขึ้นถึงร้อยละ 40-49 และมีภาวะซึมเศร้ารุนแรงร้อยละ 13-22 ซี่งเป็นสาเหตุการฆ่าตัวตายของวัยรุ่นไทยและทั่วโลก
ทั้งนี้ ผู้ป่วยโรคซึมเศร้าส่วนใหญ่จะไม่รู้ว่าตัวเองป่วย คิดว่าเป็นเพียงอาการเซ็ง เบื่อโลก หรือเป็นอาการเครียดทั่วไป และไม่กล้าไปพบจิตแพทย์ โดยผลการเฝ้าระวังและเข้าถึงบริการของผู้ป่วยโรคซึมเศร้าสะสมตั้งแต่ ปี 2552 ถึงเดือนกรกฎาคม 2561 มีผู้ป่วยโรคซึมเศร้าทั่วประเทศถึง 1,430,563 ราย แต่มีผู้ได้เข้ารับการรักษาเพียง 882,847 ราย คิดเป็นร้อยละ 60.32 หากสงสัยว่าตนเองหรือบุคคลใกล้ชิดมีอาการซึมเศร้า ขอให้ลองเข้าใช้แอพพลิเคชั่นมายด์ฟิต เพื่อตรวจสอบภาวะซึมเศร้า ซึ่งหากไม่ดีขึ้นใน 2 สัปดาห์ แนะนําให้ปรึกษาสายด่วน 1323 โรงพยาบาลพระศรีมหาโพธิ์ หรือสถานพยาบาลใกล้บ้าน
กรกฎาคม5/4 ************************************* 29 กรกฎาคม 2561
รัฐบาลไทย-ข่าวทำเนียบรัฐบาล-แพลตฟอร์มเกี่ยวกับข้อมูลแหล่งรวมสถานที่จัดประชุมห้องประชุม  อบรม สัมมนา งานแต่งงาน งานอีเว้นท์ต่างๆ
วันพฤหัสบดีที่ 2 กรกฎาคม 2563
แพลตฟอร์มเกี่ยวกับข้อมูลแหล่งรวมสถานที่จัดประชุมห้องประชุม  อบรม สัมมนา งานแต่งงาน งานอีเว้นท์ต่างๆ
วันที่ 24 กุมภาพันธ์ 2563
การให้บริการแพลตฟอร์มเกี่ยวกับข้อมูลแหล่งรวมสถานที่จัดประชุม ห้องประชุม อบรม สัมมนา งานแต่งงาน งานอีเว้นท์ต่างๆ อย่างครบวงจรในพื้นที่กรุงเทพมหานคร จํานวนกว่า 1,500 แห่ง ให้ลูกค้าที่สนใจค้นหาเปรียบเทียบข้อมูล ขอใบเสนอราคา และจองออนไลน์ผ่านเว็บไซต์ www.venuee.co
รัฐบาลไทย-ข่าวทำเนียบรัฐบาล-สธ.ชี้แจง สาวชัยภูมิตรวจพบเชื้อโควิด-19ซ้ำ น่าจะเป็น “ซากเชื้อ” ไม่แพร่กระจาย
วันพฤหัสบดีที่ 9 เมษายน 2563
สธ.ชี้แจง สาวชัยภูมิตรวจพบเชื้อโควิด-19ซ้ํา น่าจะเป็น “ซากเชื้อ” ไม่แพร่กระจาย
อธิบดีกรมการแพทย์ ชี้แจงผู้ป่วยในจังหวัดชัยภูมิไม่ได้ป่วยซ้ํา น่าจะเป็น “ซากเชื้อ” ไม่แพร่กระจายตัว ตามรายงานของศูนย์ควบคุมโรคติดต่อสหรัฐฯ พบว่า มีโอกาสพบได้ในผู้ป่วยที่รักษาหายแล้ว
บ่ายวันนี้ (9 เมษายน 2563) ที่กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ เปิดเผยถึงกรณีการตรวจพบผู้ป่วยที่มารักษาตัวในโรงพยาบาลหนองบัวแดง จังหวัดชัยภูมิ ติดเชื้อโควิด-19 เกิดขึ้นมาซ้ําว่า ได้ตรวจสอบประวัติและข้อมูลการรักษาของผู้ป่วยรายดังกล่าวแล้วทราบว่า แนวทางการรักษาและความร่วมมือของผู้ป่วยเป็นไปตามมาตรฐานทุกขั้นตอน รวมทั้งผู้ป่วยให้ความร่วมมือในการกักตัวเองหลังออกจากโรงพยาบาลได้อย่างดีมาก เบื้องต้นรายงานผลการตรวจเชื้อโควิด-19 ที่ปรากฏผลบวกนั้น เมื่อเทียบกับรายงานทางวิชาการของศูนย์ควบคุมโรคสหรัฐอเมริกาที่ระบุว่า สามารถตรวจพบซากเชื้อไวรัสโควิด-19 ที่ตายแล้วได้ในผู้ป่วยที่ได้รักษาหายเป็นปกติ จากประวัติการรักษาและผลการตรวจซ้ําน่าจะไม่ใช่การติดเชื้อครั้งใหม่ทําให้ป่วยซ้ํา แต่น่าจะเป็นผลบวกจากการตรวจพบซากเชื้อไวรัสโควิด-19 ในร่างกายของผู้ป่วย อย่างไรก็ดี ขณะนี้โรงพยาบาลหนองบัวแดง จังหวัดชัยภูมิ ได้รับตัวผู้ป่วยคนดังกล่าวเข้ารักษาและสังเกตอาการ และได้ให้กรมการแพทย์แยกเพาะเชื้อเพื่อศึกษาวิจัยถึงความเป็นไปได้ว่าเชื้อจะเพิ่มขึ้นได้หรือไม่
ด้านนายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวถึงการค้นหาผู้ป่วยเชิงรุก (Active case finding) ว่า เป็นเรื่องสําคัญที่จะช่วยเพิ่มประสิทธิภาพการควบคุมและเฝ้าระวังโรค จึงให้ความสําคัญและดําเนินการอย่างเต็มที่ ซึ่งจะต้องกําหนดยุทธศาสตร์และเป้าหมายให้ชัดเจน อาทิ เน้นกลุ่มที่กลับจากต่างประเทศ กลุ่มที่มีอาการคล้ายไข้หวัด ซึ่งนอกจากจะทําให้การพยากรณ์โรคทําได้ชัดเจนมากขึ้นแล้ว ยังช่วยให้ค้นพบผู้ป่วยเร็ว ได้รับการรักษาเร็ว และควบคุมโรคได้อย่างรวดเร็วด้วย
“อย่างสถานการณ์ในจังหวัดภูเก็ต ซึ่งเป็นพื้นที่ที่พบผู้ป่วยจํานวนมาก จะต้องใช้การสอบสวนโรคและวิเคราะห์ข้อมูลทางระบาดวิทยา เพื่อกําหนดพื้นที่ กําหนดอาชีพที่ควรตรวจ ซึ่งจะเป็นยุทธศาสตร์ในการค้นหาผู้ป่วยรายใหม่ ทําให้การแปลผลแม่นยํา มีประสิทธิภาพมากขึ้น” นพ.ธนรักษ์ระบุ
******************************* 9 เมษายน 2563
รัฐบาลไทย-ข่าวทำเนียบรัฐบาล-สภาทหารผ่านศึกยัน ไม่ทอดทิ้งทหารผ่านศึก เห็นชอบปรับเพิ่มค่าครองชีพ บรรเทาความเดือดร้อนแก่ผู้เสียสละเพื่อชาติที่พิการ ทุพลภาพ ให้มีคุณภาพชีวิตดีตามความเป็นจริง
วันพฤหัสบดีที่ 29 มีนาคม 2561
สภาทหารผ่านศึกยัน ไม่ทอดทิ้งทหารผ่านศึก เห็นชอบปรับเพิ่มค่าครองชีพ บรรเทาความเดือดร้อนแก่ผู้เสียสละเพื่อชาติที่พิการ ทุพลภาพ ให้มีคุณภาพชีวิตดีตามความเป็นจริง
สภาทหารผ่านศึกยัน ไม่ทอดทิ้งทหารผ่านศึก เห็นชอบปรับเพิ่มค่าครองชีพ บรรเทาความเดือดร้อนแก่ผู้เสียสละเพื่อชาติที่พิการ ทุพลภาพ ให้มีคุณภาพชีวิตดีตามความเป็นจริง
พล.ท.คงชีพ ตันตระวาณิชย์ โฆษกกห. เปิดเผยว่า เมื่อ 29 มี.ค.61 : 1000 พล.อ.ประวิตร วงษ์สุวรรณ รองนรม.และรมว.กห. ในฐานะนายกสภาทหารผ่านศึก ได้ประชุม สภาทหารผ่านศึก ครั้งที่ 1/61 โดยได้ร่วมกันพิจารณาให้ความช่วยเหลือในการยกระดับคุณภาพชีวิตของทหารผ่านศึกและครอบครัว ให้สอดคล้องกับสภาพสังคม เศรษฐกิจและค่าครองชีพที่สูงขึ้น เพื่อบรรเทาความเดือดร้อนและเป็นขวัญกําลังใจแก่ผู้ปฏิบัติหน้าที่ ทั้งทหาร ตํารวจและพลเรือน
ที่ประชุม เห็นชอบร่วมกันในการเพิ่มเงินสงเคราะห์ทหารผ่านศึกนอกประจําการ บัตรชั้น 1 ( ผู้ที่พิการทุพลภาพจากการปฏิบัติหน้าที่ , ผู้ที่ได้รับเหรียญกล้าหาญ , ผู้ที่ได้รับพระราชทานเครื่องราชอิสริยาภรณ์ อันมีศักดิ์รามาธิบดีด้วยความกล้าหาญ และครอบครัวผู้ที่เสียชีวิตในสนามรบ ) โดยให้เพิ่มเงินเลี้ยงชีพรายเดือน , เงินช่วยเหลือค่าครองชีพเพื่อผดุงเกียรติเป็นรายเดือน และเงินเชิดชูเกียรติ จะมีผลตั้งแต่ 1 มิ.ย. 61 เป็นต้นไป สําหรับเงินช่วยเหลือครั้งคราว ที่ให้การสงเคราะห์แก่ทหารผ่านศึกนอกประจําการทุกชั้นบัตรและผู้ถือบัตรประจําตัวครอบครัวทหารผ่านศึก บัตรชั้นที่ 1 จะมีผลตั้งแต่ 1 ต.ค.61 เป็นต้นไป ทั้งนี้จะได้แก้ไขเพิ่มเติมข้อบังคับสภาทหารผ่านศึกและทหารนอกประจําการ พ.ศ. 2522 ให้มีผลบังคับใช้ตามกําหนด
สําหรับ การปรับเพิ่ม เงินช่วยเหลือรายเดือน แก่ทหารผ่านศึกนอกประจําการประเภท บัตร ชั้น 2,3 และ 4 ที่พิการทุพลภาพหรือพิการ รวมทั้งเงินสงเคราะห์ค่ารักษาพยาบาลแก่ทหารผ่านศึกทุกชั้นบัตรและครอบครัว สภาทหารผ่านศึก ได้เห็นชอบแล้ว เมื่อ 28 ธ.ค.60 โดยจะมีผลบังคับใช้ ตั้งแต่ 1 มี.ค. 61 เป็นต้นไป ทั้งนี้ การปรับเงินช่วยเหลือค่าครองชีพดังกล่าว จะช่วยบรรเทาความเดือดร้อน รวมทั้งยกระดับคุณภาพชีวิตและสร้างขวัญกําลังใจกับครอบครัวของ ทหาร ตํารวจและพลเรือน ที่เสียสละประโยชน์สุขส่วนตัวในการปกป้องประเทศชาติ ให้สามารถดํารงชีพอย่างพอเพียง
รัฐบาลไทย-ข่าวทำเนียบรัฐบาล-"พระราชพิธีบรมราชาภิเษก" หนังสือทรงคุณค่า น่าอ่าน
วันอังคารที่ 26 กุมภาพันธ์ 2562
"พระราชพิธีบรมราชาภิเษก" หนังสือทรงคุณค่า น่าอ่าน
--
ขอเชิญชวนคนไทยเรียนรู้เรื่องราวทางวัฒนธรรมและประวัติศาสตร์อันทรงคุณค่าจากหนังสือ “พระราชพิธีบรมราชาภิเษก” ที่ถ่ายทอดความรู้เกี่ยวกับความเป็นมาของพระราชพิธีตั้งแต่โบราณกาล ลําดับขั้นตอนการเตรียมพระราชพิธี การประกอบพระราชพิธี เครื่องราชกกุธภัณฑ์ สถานที่ตั้งพิธีเสกน้ําพระพุทธมนต์ แหล่งน้ําศักดิ์สิทธิ์ของแต่ละจังหวัด เป็นต้น
ดาวน์โหลดได้ที่นี่
http://media.thaigov.go.th/uploads/document/160/2019/02/pdf/Doc_20190226095457000000.pdf
นอกจากนี้ ยังสามารถติดตามสาระความรู้อื่น ๆ ของพระราชพิธีบรมราชาภิเษกได้ที่
https://www.m-culture.go.th/adminli/main.php?filename=ebook_king4